राइवल क्लब लिवरपूल एफसी ने 7-0 से हराया, दूसरे हाफ में दागे 6 गोल
Manchester VS Liverpool; English Premier League Fixtures 2023 Update; यूनाइटेड के राइवल क्लब लिवरपूल ने उन्हें इंग्लिश प्रीमियर लीग यानी EPL के लीग मैच में 7-0 से हराया।
इंग्लैंड के सबसे बड़े क्लबों में से एक मेनचेस्टर यूनाइटेड को रविवार रात उनके इतिहास की सबसे बड़ी हार मिली। यूनाइटेड के राइवल क्लब लिवरपूल ने उन्हें इंग्लिश प्रीमियर लीग यानी EPL के लीग मैच में 7-0 से हराया। लिवरपूल के कोडी गाकपो, मोहम्मद सालाह, डार्विन न्यूनेज और रोबेर्टो फीर्मिन्हों ने गोल दागे।
दूसरे हाफ में 6 गोल दागे 
42वें मिनट तक किसी भी टीम ने गोल नहीं किया था। स्कोर 0-0 था। 43वें मिनट में कोडी गाकपो ने गोल दागा। हाफ टाइम के तुरंत बाद 47वें मिनट में टीम के स्ट्राइकर डार्विन न्यूनेज ने गोल स्कोर कर दिया। फिर 50वें मिनट में गाकपो ने अपना दूसरा गोल किया टीम 3- 0 से आगे हो गई। नुनेज ने 75वें मिनट में एक और गोल किया। वहीं, मोहम्मद सालाह ने 66वें और 83वें मिनट में गोल दाग दिया। मैच में सब्स्टीट्यूट हो आए रोबेर्टो फीर्मिन्हों ने 88वें मिनट में सातवां गोल दाग दिया।
क्यों है लिवरपूल और मेनचेस्टर यूनाइटेड के बीच राइवलरी 
अगर इंग्लैंड फूटबाल के इतिहास की बात करें तो लिवरपूल और मैनचेस्टर यूनाइटेड इंग्लैंड के दो सबसे बड़े क्लब में से है। दोनों टीम के मैच को नार्थवेस्ट डर्बी कहा जाता है। दोनों के अपने शहर में राइवल है। मैनचेस्टर यूनाइटेड का राइवल मैनचेस्टर सिटी है। वहीं लिवरपूल का राइवल एवर्टन। फिर भी दोनों क्लब एक दूसरे को अपना सबसे बड़ा राइवल मानते है।
फुटबॉल क्लब बनने से पहले 19वीं सदी की शुरुआत में औद्योगिक क्रांति के दौरान, मैनचेस्टर और लिवरपूल दोनों ही आर्थिक रूप से संपन्न थे। मैनचेस्टर के पास कपडे के बड़े उद्योग थे। वहीं लिवरपूल में बंदरगाह यानी पोर्ट हुआ करते थे। सदी के अंत में मैनचेस्टर की केनल का काम पूरा हो गया। इस वजह से लोग अब मैनचेस्टर के बंदरगाह जाने लगे। इस वजह से लिवरपूल में बेरोजगारी बढ़ गई और लिवरपूल के लाग मैनचेस्टर के लोगों को नापसंद करने लगे।
जब दोनों एरिया में क्लब बने तब दोनों शहर में दुश्मनी बढ़ते ही चली गई। एक समय में यह कम हुई। लेकिन, मैनचेस्टर यूनाइटेड और लिवरपूल क्लब में इंग्लैंड की बेस्ट टीम बनने की होड़ जारी रही और दोनों टीमों के कई फाइनल खेले। इस कारण ने फैंस में भी एक दूसरे की टीम खिलाफ आक्रोश रहा।
आर्सेनल टॉप पर 
EPL में 20 टीमों के बीच मैच खेले जाते है। हर टीम कुल 38 मैच खेलती है। 38 मैच के बाद टेबल के टॉप मैच जीता जाती है। इस समय 63 पॉइंट्स के साथ लंदन की टीम आर्सेनल टॉप पर है। वहिं मेनचेस्टर यूनाइटेड 25 मैच के बाद 49 पॉइंट्स के साथ तीसरे नंबर पर है। चौथे पर टॉटेनहम और पांचवे पर 25 मैच के बाद 42 पॉइंट्स के साथ लिवरपूल है।